YGG วิ่งแรง 8% จับตา “Home Sweet Home Survive” หนุนรายได้เกมส์ Q1 โตต่อ
YGG วิ่งแรง 8% ราคาแตะ 11.70 บ. จับตาเกมส์ “Home Sweet Home Survive” หนุนรายได้ธุรกิจเกมส์ไตรมาส 1/65 โตต่อ
YGG วิ่งแรง 8% ราคาแตะ 11.70 บ. จับตาเกมส์ “Home Sweet Home Survive” หนุนรายได้ไตรมาส 1/65 โตต่อ
23 มี.ค. 2565

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ล่าสุด ณ เวลา 15:37 น. อยู่ที่ 11.70 บาท บวก 0.90 บาท หรือ 8.33% สูงสุดที่ 11.80 บาท ต่ำสุดที่ 10.80 บาท ด้วยมูลค่าซื้อขาย 81.71 ล้านบาท

ทั้งนี้ บล.เอเอสแอล ระบุในบทวิเคราะห์ (18 มี.ค.2565) ประเมินราคาเป้าหมาย YGG ที่ 11.60 บาท โดย YGG รายงานกำไรสุทธิปี 2564 เท่ากับ 112 ล้านบาท เพิ่มขึ้น 98% เมื่อเทียบจากปีก่อน ส่วนในปี 2565 ตั้งเป้ารายได้เติบโต 15-20% โดยทุกธุรกิจของบริษัทมีการเติบโตอย่างต่อเนื่อง และรุกไปสู่ต้นน้ำในทุกกลุ่มบริษัทเพื่อทำให้อัตรามาร์จิ้นและกำไรขั้นต้นปรับเพิ่มขึ้น
โดยธุรกิจของ YGG เติบโตตามเทรนด์ของตลาดโลด โดยธุรกิจเกมส์ได้ JV กับ MACO ขยายกิจการสู่ธุรกิจใหม่ เช่น Game Publishing , Game Service ,Game Export นำเกมส์ใหม่เข้ามาเพื่อทำการตลาดในประเทศไทย โดย MACO จะเข้ามาสนับสนุนด้านการตลาดผ่านระบบ Offline รวมถึงในไตรมาส 1/2565 จะเตรียมเปิด Home Sweet Home Survive เตรียมเปิดตัว Beta 2 หนุนการเติบโตของรายได้ด้านเกมส์มากยิ่งขึ้น